Freak Out!

Freak Out! er debutalbumet til det amerikanske rockbandet The Mothers of Invention under ledelse av Frank Zappa, utgitt 27. juni 1966 av Verve Records. Albumet er av mange betraktet som rockmusikkens første konseptalbum. Albumet er et satirisk uttrykk av frontmannen Frank Zappas forhold til amerikansk popkultur og den bohemske subkulturen som ble presentert fra scener i Los Angeles. Albumet var også en av de første dobbeltalbumene innen rock-musikk, og et av de første 2-platers debutalbum. I Storbritannia ble albumet opprinnelig utgitt som et vanlig album med en plate.

Albumet ble produsert av Tom Wilson. Zappa fortalte mange år senere at Wilson signerte bandet til en platekontrakt med det inntrykket at de var et hvitt bluesband. Album inneholder Zappa på sang og gitar, sammen med sangeren og tamburinspilleren Ray Collins, bassgitaristen og sangeren Roy Estrada, trommeslager og sanger Jimmy Carl Black og gitarist Elliot Ingber (senere medlem i Captain Beefheart's Magic Band), som spilte på albumet under pseudonymet "Winged Eel Fingerling").

Bandets originale repertoar bestod av rhythm and blues covere, men etter at Zappa ble med i bandet, oppfordret han dem til å spille hans eget originale materiale, og navnet deres ble forandret til The Mothers. Det musikalske innholdet i Freak Out! består av rhythm and blues, doo-wop, og standard blues-influert rock med orkestrale arrangementer og avantgarde "sound collages". Selv om albumet i begynnelsen ble dårlig mottatt i USA, så ble det en stor suksess i Europa.

I 1999 ble albumet belønnet med "Grammy Hall of Fame Award" og i 2003, rangerte tidsskriftet Rolling Stone albumet som nummer 243 blant "500 Greatest Albums of All Time".

Bakgrunn 
Tidlig på 1960-tallet, traff Zappa Ray Collins. Collins jobbet på den tiden som snekker, og i helgene sang han i et band kalt the Soul Giants. Collins kom i slagsmål med bandets gitarist, som sluttet i bandet, noe som gjorde at bandet trengte en ny gitarist, og Zappa steppet inn. The Soul Giants' repertoar bestod opprinnelig av R&B coverlåter. Etter at Zappa ble med i bandet, overtalte han dem til å spille hans originale materiale og prøve å få en platekontrakt. Selv om nesten alle i bandet likte ideen, syntes saksofonisten og bandlederen Davy Coronado at å opptre med originalt materiale ville føre til få eller ingen bookinger, så han sluttet i bandet. The Soul Giants ble the Mothers og Zappa overtok som leder av bandet.

Bandet flyttet til Los Angeles tidlig i 1965 etter at Zappa ordnet en managerkontrakt med Herb Cohen. Bandet fikk fast jobb på klubber langs "The Sunset Strip". MGM's produsent Tom Wilson tilbød bandet en innspillingskontrakt med Verve Records tidlig i 1966. Han hadde hørt om bandets voksende popularitet, men hadde bare hørt en sang med bandet, «Trouble Every Day», som handlet om "Watts riots", et opprør i 1965 i Watts, en forstad til Los Angeles. Ifølge Zappa, ledet dette Wilson til å tro at de var et "hvitt bluesband".

Innspilling 
De to første låtene som ble spilt inn til albumet var «Any Way the Wind Blows» og «Who Are the Brain Police?» Da Tom Wilson hørte den sistnevnte, skjønte han at The Mothers ikke bare var et bluesband. I en artikkel fra 1968 skrevet for Hit Parader magasinet, skrev Zappa at "da Wilson hørte disse låtene, ble han så imponert at han ringte New York, og som et resultat ble det gitt et grenseløst budsjett beregnet til innspilling til det første albumet". Freak Out! er et tidlig eksempel på et konseptalbum.

Albumet spilt inn i TTG Studios i Hollywood, Kalifornia, mellom 9. og 12. mars, 1966. Noen av låtene, som «Motherly Love» og «I Ain't Got No Heart«» hadde allerede blitt innspilt før Freak Out! innspillingene. Disse tidlige innspillingene, sies å ha blitt spilt inn i 1965, og ble ikke offiselt utgitt før 2004, da de ble utgitt på det posthume Zappa-albumet Joe's Corsage. En tidlig versjon av låten «Any Way the Wind Blows«», ble spilt inn i 1963, og finnes på en annen posthum utgivelse, The Lost Episodes, og ble opprinnelig skrevet da Zappa vurderte å skille seg fra sin første kone, Kay Sherman. På omslaget til Freak Out!, skrev Zappa: "If I had never gotten divorced, this piece of trivial nonsense would never have been recorded." «Hungry Freaks, Daddy» er et angrep på skolesystemetsystemet i USA der musikken minner om Rolling Stones låt, «(I Can't Get No) Satisfaction» i starten av låten, og inneholder en gitarsolo mellom første og andre vers som ligner Richard Berry's sang fra 1959, «Have Love, Will Travel».

Sporliste 
Side 1
 1. «Hungry Freaks, Daddy» – 3:32
 2. «I Ain't Got No Heart» – 2:34
 3. «Who Are the Brain Police?» – 3:25
 4. «Go Cry on Somebody Else's Shoulder» – 3:43
 5. «Motherly Love» – 2:50
 6. «How Could I Be Such a Fool» – 2:16

Side 2
 7. «Wowie Zowie» – 2:55
 8. «You Didn't Try to Call Me» – 3:21
 9. «Any Way the Wind Blows» – 2:55
10. «I'm Not Satisfied» – 2:41
11. «You're Probably Wondering Why I'm Here» – 3:41

Side 3
 12. «Trouble Every Day» – 5:53
 13. «Help, I'm a Rock» (suite i 3 deler) – 8:37
  I. Okay to Tap Dance
  II. In Memoriam, Edgard Varèse
  III. It Can't Happen Here»

Side 4
 14. «The Return of the Son of Monster Magnet (Uferdig ballett i to deler) – 12:22
  I. Ritual Dance of the Child-Killer
  II. Nullis Pretii (No Commercial Potential)»

Personell 
The Mothers of Invention
 Frank Zappa – gitar, sang, dirigent
 Jimmy Carl Black – slagverk, sang
 Ray Collins – sang, munnspill, cymbaler, lydeffekter, tamburin, fingercymbaler, bobby pin & tweezers
 Roy Estrada – bassgitar, guitarrón
 Elliot Ingber – sologitar, rytmegitar

Musikalske medhjelpere
 Gene Estes – slagverk
 Eugene Di Novi – piano
 Neil Levang – gitar
 John Rotella – klarinett, basssaksofon
 Carol Kaye – 12-strengs gitar
 Kurt Reher – cello
 Raymond Kelley – cello
 Paul Bergstrom – cello
 Emmet Sargeant – cello
 Joseph Saxon – cello
 Edwin V. Beach – cello
 Arthur Maebe – valthorn
 George Price – valthorn
 Roy Caton – trompet
 Virgil Evans – trompet
 David Wells – trombone
 Jim "Motorhead" Sherwood – bråk
 Kim Fowley – "hypophone"
 Mac Rebennack – piano
 Paul Butterfield – sang
 Les McCann – piano
 Jeannie Vassoir – stemmen til "Suzy Creamcheese"

Produksjon
 Frank Zappa – musikalsk leder, orkesterleder, arrangør
 Tom Wilson – produsent 
 Val Valentin – innspillingsleder
 Ami, Tom, Val Valentin – lydteknikere
 Eugene Dinovi, Neil Levang, Vito, Ken Watson – assistenter
 Jack Anesh – coverdesign 
 Ray Collins – frisør

Referanser

Eksterne lenker 
Freak Out! på Allmusic.
''Freak Out på Discogs
Freak Out! på YouTube

Musikkalbum fra 1966
Frank Zappa-album
Captain Beefheart-album